google/wiki40b huggingface dataset:
Žofia Bosniaková

Životopis

Narodila sa v rodine uhorského šľachtica a významného protitureckého bojovníka Tomáša Bosniaka na Šurianskom hrade. Začiatkom roku 1626 sa ako 17-ročná vydala za baróna Michala Serényiho, ktorý mal viaceré majetky na Morave, preto po svadbe Žofia odišla na jeho hrad Svetlo v Bojkoviciach. Toto manželstvo trvalo veľmi krátko, pretože Michal Serényi 10. marca 1626 zomrel. Jej druhým manželom bol neskorší palatín František Vešeléni. Po svadbe v roku 1630 sa presťahovala do renesančného kaštiela v obci Teplička nad Váhom. Tu sa jej narodili obaja synovia: Adam 1630 a Ladislav 1633. Jej život sa vyznačoval štedrosťou a obetavosťou voči poddaným. Zomrela roku 1644 v chýre svätosti.

Uctievanie

Žofia bola pochovaná v kaplnke na Strečnianskom hrade. V roku 1729 preniesli slávnostne jej ostatky do kostola v Tepličke nad Váhom, kde boli neporušené uchovávané až do 1. apríla 2009, kedy ich zničil psychický narušený muž zo Žiliny. Dnes sa v kostole v truhle nachádzajú len obhorené kosti. V apríli 2012 boli na Strečnianskom hrade opäť uložené jej umelecky reštaurované pozostatky. Jej vernú podobu vymodeloval tím pod vedením akademického maliara Stana Lajdu.
Koncom 20. storočia Ján Chryzostom kardinál Korec vyzval k blahorečeniu Žofie Bosniakovej. Proces blahorečenia však ešte nebol ukončený.
Vysielač Sonnwendstein

Vysielanie

V súčasnej dobe je možné z vysielača prijímať:
Peter Šlamiar

Klubový hokej

S hokejom začínal v HKm Zvolen. V roku 1995 bol draftovaný klubom New York Rangers v 6. kole zo 143. miesta. V zámorí však pôsobil len v juniorskej súťaži QMJHL. Po návrate do Európy hrával v Spišskej Novej Vsi, nemeckej regionálnej súťaži, Nitre a materskom Zvolene. Od ročníka 2005/06 pôsobí v slovinskom klube HK Slavija Ľubľana, s ktorým v nasledujúcej sezóne dosiahol finále Interligy.

Reprezentácia

V slovenskej reprezentácii odohral 2 zápasy, neskóroval.
Appoigny

Poloha

Obec má rozlohu 22,09 km². Najvyšší bod je položený 201 m n. m. a najnižší bod 82 m n. m.

Obyvateľstvo

Počet obyvateľov obce je 3 141 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vignoux-sur-Barangeon

Poloha

Obec má rozlohu 24,87 km². Najvyšší bod je položený 176 m n. m. a najnižší bod 102 m n. m.

Obyvateľstvo

Počet obyvateľov obce je 2 125 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pierrecourt (Haute-Saône)

Poloha

Obec má rozlohu 15,6 km². Najvyšší bod je položený 362 m n. m. a najnižší bod 244 m n. m.

Obyvateľstvo

Počet obyvateľov obce je 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pád strechy supermarketu v Rige

Pád strechy supermarketu Maxima v Rige je katastrofa, ku ktorej došlo 21. novembra 2013 17:41 miestneho času v hlavnom meste Lotyšska.
Pri nešťastí zahynulo 54 ľudí, vrátane troch hasičov, ďalších 39 bolo zranených a potrebovali lekársku pomoc. Bola to najhoršia katastrofa v Lotyšsku od roku 1950, kedy sa v Rige potopil parník Mayakovsky, čo malo za následok smrť 147 ľudí.
Stavba supermarketu bola dokončená 3. novembra 2011. Jeho plocha bola 4 750 m² a náklady na výstavbu predstavovali asi 1,4 milión €. Budova získala ocenenie Stavba roka. Len niekoľko mesiacov po otvorení vypukol v supermarkete požiar, pri ktorom nebol nikto zranený.
Strecha supermarketu sa prepadla o 17:41 miestneho času. Podľa očitých svedkov sa zrútila strecha pri pokladniach, kde mnoho ľudí čakalo na zaplatenie. Medzi obeťami sú aj traja hasiči. Zahynuli po páde inej časti strechy v čase, keď pátrali po obetiach. Záchranári odhadli, že sa zrútilo asi 500 metrov štvorcových strechy, ktorá zničila veľké časti obvodových múrov obchodu a celé priečelie.
Príčina nešťastia zatiaľ nie je známa. V čase kolapsu strechy pripravovali na streche supermarketu robotníci zimnú záhradu a zrejme použili príliš veľké množstvo zeminy.
Tomáš Varga

Životopis

Pochádzal zo schudobnelej zemianskej rodiny. Študoval v Kecskeméte, filozofiu v Szegede, katolícku teológiu v Trnave, od roku 1906 v Banskej Bystrici, v roku 1809 vysvätený za kňaza. Najprv pôsobil ako prebendant katedrálneho kostola v Banskej Bystrici, neskôr kaplán na viacerých miestach Uhorska, 1812 – 1815 v Slovenskej Ľupči, 1819 – 1850 farár v Beňuši. Literárne činný, venoval sa básnickej tvorbe, z ktorej je známa najmä rozsiahla básnická skladba Jubilácia svätého Petra a báseň venovaná k meninám banskobystrického kanonika T. Červeňa (1842).
Saint-Aubert-sur-Orne

Poloha

Obec má rozlohu 9,69 km². Najvyšší bod je položený 261 m n. m. a najnižší bod 70 m n. m.

Obyvateľstvo

Počet obyvateľov obce je 112 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Canenx-et-Réaut

Poloha

Obec má rozlohu 28,07 km². Najvyšší bod je položený 108 m n. m. a najnižší bod 38 m n. m.

Obyvateľstvo

Počet obyvateľov obce je 171 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bois-d'Arcy (Yonne)

Poloha

Obec má rozlohu 3,48 km². Najvyšší bod je položený 288 m n. m. a najnižší bod 175 m n. m.

Obyvateľstvo

Počet obyvateľov obce je 27 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Polacanthus

Opis

Tento vývojovo primitívny zástupca čeľade Nodosauridae sa vyznačoval úzkou, dobre obrnenou hlavou a dvoma radmi dlhých ostňov v prednej polovici trupu, pričom boky mu chránili kratšie a plochšie ostne. Medzi štyrmi radmi týchto veľkých ostňov sa nachádzali rady menších kostených útvarov. Bedrá polakantovi pokrývala široká kostená doska, poskytujúca veľmi dobrú obranu pred akýmkoľvek útokom, ktorú navyše umocňoval svalnatý a zároveň ostnatý chvost. Šlo o pomerne hojného (na to, že bol ankylosaurom, ktoré žili zvyčajne osamote) dinosaura, pričom ho zastupovali aspoň dva druhy. Jeden bol v priemere 4,5 m dlhý, druhý až okolo 5,5 m dlhý a mohutnejší.
Dej (literatúra)

Dej ako literárny pojem je ucelený rad akcií, ktoré nadväzujú špecifické vzťahy s ostatnými kontextami (postáv, vonkajšieho prostredia a rozprávača).
Dej rozvinutý do zložitejších kauzálnych súvislostí je jedným z charakteristických znakov epiky a drámy. Dej ako celok prebieha od expozície k rozuzleniu.
Spätosť jeho jednotlivých fáz a opodstatnenosť dejových zvratov zabezpečuje motivácia.
Rozpor medzi postupnosťou rozprávania a dynamickou jednotou rozprávaného prebúdza dejové napätie.
Podľa množstva odbočiek (digresií) a vsuviek sa rozlišuje dej jednoduchý a dej zložitý.
Najsúvislejšia vrstva deja sa nazýva dej hlavný (niekedy rozdvojený na dva deje súbežné alebo napríklad v modernej próze vôbec neidentifikovateľný) v protiklade k viacerým dejom vedľajším. Pokiaľ postava mení svoje životné prostredie, prekračuje hranice dané svojou rolou, sociálnym postavením a miestnym určením, je dej dynamický, v opačnom prípade je dej statický. Ak dejové zvraty rezultujú z okolností, vonkajších pomerov a osobných kontaktov, vzniká dej situačný, ak naopak z aktivity postáv, označuje sa dej ako povahový (charakterový). V povahovom deji sú postavy cedené buď étosom, t. j. ustálenou mravnou zásadou - dej etický, alebo pátosom, t. j. chvíľkovými vznetmi a náladami - dej patetický.
Sambin

Poloha

Obec má rozlohu 20,83 km². Najvyšší bod je položený 120 m n. m. a najnižší bod 84 m n. m.

Obyvateľstvo

Počet obyvateľov obce je 936 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Landes-le-Gaulois

Poloha

Obec má rozlohu 24,15 km². Najvyšší bod je položený 128 m n. m. a najnižší bod 97 m n. m.

Obyvateľstvo

Počet obyvateľov obce je 711 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Room 24

Ocenenie

Skupina Volbeat bola za skladbu „Room 24“ nominovaná na cenu Grammy za najlepší metalový výkon.
Ravenel

Poloha

Obec má rozlohu 11,61 km². Najvyšší bod je položený 135 m n. m. a najnižší bod 88 m n. m.

Obyvateľstvo

Počet obyvateľov obce je 1 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chenois

Poloha

Obec má rozlohu 3,62 km². Najvyšší bod je položený 311 m n. m. a najnižší bod 226 m n. m.

Obyvateľstvo

Počet obyvateľov obce je 63 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Espagnac-Sainte-Eulalie

Poloha

Obec má rozlohu 9,75 km². Najvyšší bod je položený 426 m n. m. a najnižší bod 161 m n. m.

Obyvateľstvo

Počet obyvateľov obce je 85 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heterocyt

Heterocyty (heterocysty) sú špecializované bunky siníc vytvárané vegetatívnymi bunkami v prípade nutnosti syntézy vlastného enzymatického aparátu, najmä nitrogenázy striktne vyžadujúcej anaeróbne prostredie, z dôvodu fixácie molekulárneho dusíka z atmosféry.

Vznik

Vznik heterocysty z normálnej asimilujúcej bunky je veľmi zložitý proces pozostávajúci z niekoľkých na seba nadväzujúcich pochodov. Budúca heterocysta sa obalí hrubou trojvrstvou bunkovou stenou a dochádza k odbúraniu fotosystému II (molekulárny komplex zodpovedný popredne za štiepenie vody a uvoľňovanie O₂) - vlastného fotosyntetického aparátu sinice, pričom sa úplne spustí dýchací reťazec spotrebujúci zvyšný kyslík. Dlhšie nedochádza k fixácii uhlíka, ten musí byť dodávaný vo forme disacharidov z vegetatívnych buniek. Pentózový cyklus (vzájomné premeny hexóz) zabezpečuje prísun redukčných ekvivalentov do heterocysty. Z vegetatívnych buniek je importovaný glutamát tvoriaci spoločne s amoniakom glutamín, ktorý je exportovaný späť do vegetatívnej bunky, kde spolu s α-ketoglutarátom vytvorí 2 molekuly glutamátu. Vlákna siníc s heterocytmi sa nazývajú Nostocales, pričom Nostocales je aj taxonomická jednotka (rad) siníc. Životnosť heterocýst nie je dlhá a relatívne rýchlo sa rozpadajú.

Priestorové oddelenie

Táto schopnosť bola zistená u vláknitých siníc, ktoré tvoria rozsiahle vankúše, pod ktorými sa utvára anaeróbne prostredie (napr. Coleofasciculus (Microcoleus) chthonoplastes). Ide o časové oddelenie fixácie N₂ (v noci) a oxygénnej fotosyntézy (cez deň): najprv sa degradujú fykobiliproteíny, ďalej sa zastaví fotosystém II - produkcia O₂ a dochádza k onej kľúčovej syntéze nitrogenázy a fixácii N₂ ukladaného vo forme cyanofycínu. Následne dochádza k opačnému procesu cez resyntézu fykobiliproteínov až k opätovnej fotosyntéze.
Graceland (sídlo)

Charakteristika

Usadlosť je súčasťou rozľahlej obce Whitehaven. Leží asi 14,5 km od jej centra a menej ako 6 km severne od hraníc so štátom Mississippi.
Slúži ako múzeum, ktoré bolo otvorené 7. júna 1982. Do zoznamu Národného registra historických miest (angl. National Register of Historic Places) bolo zapísané 7. novembra 1991. Zaradenie medzi Národné historické pamätihodnosti (angl. National Historic Landmark) sa uskutočnilo 27. marca 2006. Najvýraznejšou atrakciou je vstupná brána v tvare roztvorených listov partitúry so zelenými notami a siluetou Elvisa hrajúceho na gitaru. Navrhol a vytvoril ju Abe Sauer.
Farmu Graceland pôvodne vlastnil S.C. Toof, zakladateľ memphiskej tlačiarne Toof Building. Pozemok bol nazvaný po jeho dcére Grace, ktorá farmu zdedila. Krátko po tom, čo jej časť získala dnešné pomenovanie Graceland, prešla na synovca a neter Grace. Vidiecke sídlo tu v neokoloniálnom slohu postavila roku 1939 jej neter Ruth Mooreová s manželom, doktorom Thomasom Moorom.
Stavba je konštruovaná z nahnedlého vápenca a obsahuje dvadsaťtri miestností, vrátane ôsmich spální a kúpeľní. Prichádzajúca cesta je obstaraná štyrmi bielymi korintskými stĺpmi. Pred stĺporadím sedí na podstavci po každej strane cesty skulptúra bieleho leva.

Turistická atrakcia

Graceland sa stal jedným z najnavštevovanejších súkromných domov na území Spojených štátov s viac ako 600 000 turistami za rok, čo ho zaraďuje na tretie miesto za Biely dom a severokarolínsky Biltmore Estate.
Medzi významných návštevníkov sa zaradil aj americký hudobník Paul Simon, ktorý následne zložil rovnomennú skladbu, ktorá sa stala titulnou skladbou štúdiového albumu Graceland. Americký prezident George W. Bush predstavil usadlosť japonskému premiérovi Džuničiróvi Koizumimovi 30. júna 2006. Monacké knieža Albert II. sa tu zastavil so snúbenicou Charlene Wittstockovou 6. augusta 2010 počas prázdninovej cesty. Britský hudobník Paul McCartney potom 26. mája 2013 zanechal na Presleyho hrobe vybrané brnkadlo so slovami, „… aby si Elvis mohol zahrať v nebi“.
Britskí princovia William a Henry, ktorí sa zúčastnili svadby priateľa v Memphise, prišli do Gracelandu 2. mája 2014. Na súkromnú prehliadku sa k nim pripojili princezné z Yorku, Beatrice s Eugeniou.
Ospalec grónsky

Opis

Ide o jeden z najväčších druhov žralokov, ktorý bežne dorastá do veľkosti 3 – 4 metre, ale bol zaznamenaný 6,4 metra dlhý exemplár a teoreticky môže dorásť až k 10 metrov. Ide tiež o dlhoveký druh, maximálny vek ospalca grónskeho sa odhaduje na 200 až 400 rokov. Je to najväčšia ryba v Arktíde, rastie veľmi pomaly cca 1 cm ročne.
Databáza ISAF Floridského múzea eviduje len jeden prípad útoku tohto druhu na človeka. V roku 1859 bol v Kanade ulovený ospalec grónsky s ľudskou nohou v žalúdku. Prípad však nebol vedecky preskúmaný.
Saint-Jean-de-Couz

Poloha

Obec má rozlohu 7,71 km². Najvyšší bod je položený 1 617 m n. m. a najnižší bod 584 m n. m.

Obyvateľstvo

Počet obyvateľov obce je 249 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arzay

Poloha

Obec má rozlohu 9,79 km². Najvyšší bod je položený 545 m n. m. a najnižší bod 375 m n. m.

Obyvateľstvo

Počet obyvateľov obce je 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alzi

Poloha

Obec má rozlohu 2,74 km². Najvyšší bod je položený 1 616 m n. m. a najnižší bod 577 m n. m.

Obyvateľstvo

Počet obyvateľov obce je 20 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Faistský disk

Dejiny objavu

Disk objavil 3. júla 1908 taliansky archeológ Luigi Pernier v pivnici pod priestorom č. 8 v budove č. 101 minojského paláca vo Faiste, neďaleko náleziska Hagia Triada na južnom pobreží Kréty.

Dátum vzniku

Disk bol datovaný Pernierom do 17.storočia pred Kr., je teda starý približne 3 500 rokov. Hoci je tento disk všeobecne považovaný za skutočný historický predmet, vyskytli sa aj názory, že ide o podvrh nebo mystifikáciu.

Obrazce

Na disku je 241 obrazcov, z ktorých niektoré sa opakujú; jedinečných znakov je 45. Mnohé z nich predstavujú ľahko identifikovateľné predmety dennej potreby, postavy alebo časti tela, zvieratá alebo rastliny. Arthur Evans symboly označil číslami od 01 do 45 a toto označenie sa používa dodnes. Okrem toho sa medzi obrazcami objavuje 18 krát malá diagonálna čiarka. Obrazce disku boli predbežne zaradené do tabuliek Unicode pod číslami 101D0–101FF.

Pokusy o rozlúštenie

Viacerí autori považovali obrazce na disku za nápis a pokúsili sa o jeho komparáciu s inými systémami zápisu a o rozlúštenie jazyka a/alebo nápisu. Objavili sa názory, že disk predstavuje astronomický dokument, kalendárny záznam alebo hernú dosku.
Už v čase vzniku disku šlo zrejme o zastarané písmo, pretože sa našli hlinené tabuľky z rovnakej doby s rozvinutejším, tzv. lineárnym písmom A. Bádatelia predpokladali, že by mohlo ísť o kultový hymnus, pretože sa dá rozpoznať rytmické usporiadanie symbolov a opakovanie určitých kombinácií znakov.

Aartunov preklad

Nórsky jazykovedec Kjell Aartun v roku 1991 po dlhoročnom štúdiu navrhol nové riešenie. Znaky vykladá ako semitské písmo. Semiti sa nazývajú národy východného a južného Orientu, ktorí sa v bronzovej dobe usídlili až v Etiópii a Hornom Egypte. Odtiaľ vraj pred 4500 rokmi prišli na Krétu. Na základe porovnávania s inými starosemitskými písomnými pamiatkami sa Aartun nazdáva, že sa mu podarilo rozlúštiť text na disku: „Chcem ovlažiť, pluh, tvoje pole. Chcem ovlažiť, radlica, tvoju oráčinu.“ Podľa Aartuna týmito slovami vyzýva žena muža k pohlavnému aktu; podľa neho ide v týchto štyridsiatich piatich veršoch o rituál zbavenia panenstva. Každý rok na jar sa pohlavne zrelé dievčatá vo veľkom počte zúčastňovali vo Faiste na iniciačnom rituáli, kde obetovali svoje panenstvo božstvu a stali sa ženami. Disk bol podľa tohto výkladu akýmsi spevníkom (a návodom) pre kňazov. Hromadné deflorácie vykonávané kňazmi ako súčasť rituálu plodnosti sa vraj vyskytovali aj v Babylone. Návrh Kjella Aartuna na výklad textu má svoj zmysel a vo vedeckých kruhoch sa stretol s ojedinelým súhlasom.
Lineárne písmo A na hlinených tabuľkách z archívov, ktoré sa Evansovi nepodarilo rozlúštiť, je podľa Kjella Aartuna zjednodušená každodenná verzia kultovo-náboženských hieroglyfov z tohto disku, ktorá slúžila na zaznamenávanie údajov z oblasti správy a zákonodarstva.
Majstrovstvá Ázie v hokeji na kolieskových korčuliach

Majstrovstvá Ázie v hokeji na kolieskových korčuliach je najvyššie ázijské podujatie národných družstiev v hokeji na kolieskových korčuliach, ktoré riadi Ázijská konfederácia kolieskových športov (World Skate Asia, predtým CARS). Jeho história siaha do roku 1987, kedy sa v Kórejskej republike konal prvý turnaj majstrovstiev Ázie, vtedy iba v mužskej kategórii. Ženský turnaj debutoval o 10 rokov neskôr, pri spoločnom podujatí mužov a žien v roku 1997 v Kórejskej republike. Majstrovstvá sa organizujú s dvojročnou periodicitou. V mužskej kategórii dominuje Macao, ktoré zvíťazilo na jedenástich turnajoch, v ženskej kategórii sú to India a Japonsko, ktoré dokopy vyhrali 9 turnajov.

Zoznam

  Hokejový turnaj sa konal začiatkom roka 2010, hoci hlavné podujatie (Majstrovstvá Ázie v kolieskových športoch) sa organizovalo koncom roka 2009.
Cintrey

Poloha

Obec má rozlohu 6,08 km². Najvyšší bod je položený 358 m n. m. a najnižší bod 263 m n. m.

Obyvateľstvo

Počet obyvateľov obce je 115 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Václav Bedřich

Životopis

Počas 2. svetovej vojny nemohol študovať, a tak pracoval vo filmových ateliéroch AFIT a stal sa popredným animátorom. Neskôr prešiel do štúdia Bratři v triku a animoval pre Jiřího Trnku. Zameral sa na tvorbu pre deti a v 60. rokoch 20. storočia stál na počiatku histórie Večerníčka. Režíroval prvú večerníčkovú sériu (O televizním strašidýlku) a režíroval aj známu znelku, ktorá je dnes najstaršou stále používanou televíznou zvučkou vôbec.
Natočil celkom 358 animovaných filmov, z ktorých niektoré dnes už patria medzi klasiku tvorby pre deti, napr. Maxipes Fík, O makové panence alebo Bob a Bobek. Do sveta animovaného filmu priviedol mnoho popredných výtvarníkov ako Miroslav Štěpánek, Adolf Born, Cyril Bouda, Vladimír Renčín, Vladimír Jiránek a i.
Environmentálna výchova

Environmentálna výchova) je výchova k ohľaduplnosti k životnému prostrediu a jeho rôznorodosti, k svojmu okoliu, iným tvorom a k sebe samému.
А

А (minuskula а) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena A v latinke. Pôvodne sa písmeno nazývalo az, z ktorého, spoločne s názvom písmena Б (buky), je odvodený názov obvyklého radenia písmen cyriliky – azbuka.
Azbuky východoslovanských jazykov, bulharčiny a väčšina azbúk neslovanských jazykov odvozených z ruskej azbuky obsahujú špeciálne písmeno pre jotovanú hlásku zachytenú písmenom А, písmeno Я.
V niektorých neslovanských jazykoch sa na zápis používajú aj varianty písmena A s diakritikou: Ӓ a Ӑ.
V latinke písmenu А zodpovedá písmeno A (a), v gréckom písme v modernej gréčtine mu zodpovedá písmeno Α (α), v gruzínskom písme písmeno ა a v arménskom písme písmeno Ա (ա).
V hlaholike písmenu А zodpovedá písmeno Ⰰ.
Requeil

Poloha

Obec má rozlohu 13,89 km². Najvyšší bod je položený 100 m n. m. a najnižší bod 48 m n. m.

Obyvateľstvo

Počet obyvateľov obce je 1 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Bezúch

Kariéra

Začínal s hokejom v klube HK 36 Skalica. V roku 2011 si ho v CHL Import Drafte z 56. miesta vybral klub Lethbridge Hurricanes a v roku 2012 ho v CHL Import Drafte zo 108. miesta draftoval klub Kitchener Rangers z ontárijskej OHL. Prvú sezónu (2011/2012) v zámorí odohral za klub Lethbridge Hurricanes (juniorská WHL), kde si v 67 zápasoch pripísal 21 bodov za 8 gólov a 13 asistencií. V septembri 2012 prestúpil do konkurenčného tímu z OHL, Windsoru Spitfires, spolu s 6. kolom draftu 2013 za obrancu Jeffa Braithwaita, útočníka Nicka Czindera (obaja na vekovú výnimku) a 7. kolo draftu 2014.

Reprezentácia

V roku 2011 reprezentoval Slovensko na majstrovstvách sveta do 18 rokov, kde odohral 6 zápasov.
Saint-Forgeot

Poloha

Obec má rozlohu 15,96 km². Najvyšší bod je položený 395 m n. m. a najnižší bod 288 m n. m.

Obyvateľstvo

Počet obyvateľov obce je 496 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Didaktogénia

Didaktogénia alebo pedagogénia je negatívne pôsobenie na osobnosť jedinca zo strany pedagóga, vedúceho tímu, pracovnej skupiny a iné. Môže viesť aj k chorobe, napr. k neuróze.
Robert Louis-Dreyfus

Životopis

Louis-Dreyfus vstúpil do rodinnej firmy Louis-Dreyfus, ktorá existuje od roku 1861 v máji 2000.
Bol predsedom Neuf Telecom do roku 2004 a slúžil aj na predstavenstve tejto firmy. Až do februára 2001, bol aj generálny riaditeľ spoločnosti Adidas-Salomon, nemeckého výrobcu športových potrieb. V rokoch 1989 až 1993 pôsobil ako generálny riaditeľ v britskej reklamnej agentúre Saatchi & Saatchi.
Od roku 1982 do 1988 pôsobil ako riaditeľ a generálny riaditeľ na IVS (medzinárodný prieskum trhu pre farmaceutický priemysel). Louis-Dreyfus získal magisterský titul v odbore Business Administration na Harvard University. V športovej oblasti bol majoritným akcionárom v Olympique Marseille od roku 1996 až do svojej smrti.
Zomrel 4. júla 2009 po dlhom boji s leukémiou. Prezident FIFA Sepp Blatter sa o ňom vyjadril, že bol veľkým prínosom pre futbal.
Jeho sesternica Julia je herečka.
Victorious (album, Skillet)

Lyric videá

Dňa 8. mája 2019 skupina predstavila lyric video pre singel „Legendary“. Toto video bolo zostavené zo záberov natáčania skladby na koncertoch v rôznych mestách na turné „Russian Tour 2019“.
Dňa 14. júna 2019 skupina predstavila ďalšie 2 lyric videá pre propagačné singly „Anchor“ a „Save Me“.
Dňa 26. júla 2019 skupina predstavila ďalšie lyric video pre propagačný singel „You Ain't Ready“.
Génos (Haute-Garonne)

Poloha

Obec má rozlohu 3,47 km². Najvyšší bod je položený 922 m n. m. a najnižší bod 517 m n. m.

Obyvateľstvo

Počet obyvateľov obce je 94 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lev XI.

Životopis

Narodil sa vo Florencii. Podľa mena pochádzal zo slávnej florentskej vládnucej rodiny, i keď iba z jej vedľajšej línie. Okrem toho bol po matke prasynovcom niekdajšieho pápeža Leva X. Cosimo I. de' Medici, vojvoda z Toskánska, ho poslal k pápežovi Piovi V., u ktorého zostal Alessandro pätnásť rokov. Gregor XIII. ho v roku 1573 menoval za biskupa z Pistoie, v roku 1574  sa stal arcibiskupom, a v roku 1583 kardinálom.
V roku 1596 ho pápež Klement VIII. poslal ako legáta do Francúzska na dvor kráľa Henricha IV. Alessandro bol priateľ a žiak svätého Filipa Neriho.
14. marca 1605, jedenásť dní po smrti Klementa VIII., sa v Apoštolskom paláci začalo konkláve. Spomedzi viacerých kandidátov 1. apríla vyšiel víťazne kardinál Ottaviano de' Medici, ktorý na počesť svojho strýka prijal meno Lev XI.
Vzhľadom ku krátkemu trvaniu svojho pontifikátu bolo mu dopriate uskutočniť iba málo významnejších činov (o.i. poskytol pomoc cisárovi Rudolfovi II. v boji proti Turkom, či urovnal spor medzi španielskym klérom a rehoľou jezuitov). Už pred voľbou trpel zdravotnými problémami. Nadôvažok krátko po nástupe do úradu prechladol čo sa mu stalo osudným. O necelý mesiac zomrel.
Pre krátku dobu svojho pontifikátu získal prezývku Pápež blesk.
Ostatky pápeža Leva XI. dnes odpočívajú pod skvostným barokovým náhrobkom z bieleho mramoru v ľavej bočnej lodi svätopeterskej baziliky. Sochár Alessandro Algardi tu žehnajúceho pápeža sediaceho na vysokom tróne umiestnil medzi dve ženské alegorické postavy - Šľachetnosť a Statočnosť. Sarkofág zdobí reliéf s motívom prestúpenia francúzskeho kráľa Henricha IV. na katolícku vieru (Levovou zásluhou bol Henrich IV. zbavený pápežom Klementom VIII. exkomunikácie).
Moncontour (Vienne)

Poloha

Obec má rozlohu 41,06 km². Najvyšší bod je položený 115 m n. m. a najnižší bod 51 m n. m.

Obyvateľstvo

Počet obyvateľov obce je 1 030 (2009).
Nasledujúci graf zobrazuje vývoj počtu obyvateľov v obci.
Zdroje: INSEE